
                                                                                                     PATVIRTINTA

                                                                                                     Šiaulių „Ringuvos“ mokyklos

                                         direktoriaus 2026 m. rugpjūčio 31  d. 

                                         įsakymu  Nr. TOV-55
PERSONALO, ADMINISTRAVIMO SKYRIAUS VEDĖJO PAREIGYBĖS APRAŠYMAS
    -   -   Nr. ….

Šiauliai

I. SKYRIUS

PAREIGYBĖ
1. Šiaulių „Ringuvos“ mokyklos Personalo, administravimo skyriaus vedėjas yra darbuotojas, dirbantis pagal darbo sutartį, priskiriamas specialistų grupei.
2. Pareigybės lygis – A2.
3. Pareigybės paskirtis – organizuoti ir koordinuoti mokyklos personalo administravimo ir dokumentų valdymo procesus, užtikrinti tinkamą personalo dokumentų, mokyklos dokumentų ir informacijos tvarkymą, apskaitą, saugojimą bei archyvavimą, taip pat pagal kompetenciją vykdyti kitas mokyklos administravimo funkcijas.

4. Personalo, administravimo skyriaus vedėjas tiesiogiai pavaldus mokyklos direktoriui ir atsiskaito jam už pavestų funkcijų vykdymą.
II. SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI
5. Personalo, administravimo skyriaus vedėjui keliami šie kvalifikaciniai reikalavimai:
5.1. turėti ne žemesnį kaip aukštąjį universitetinį ar jam prilygintą išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;

5.2. puikiai mokėti dirbti kompiuteriu, naudotis šiuolaikinėmis informacinėmis technologijomis, dokumentų rengimo, skaičiuoklių, elektroninio pašto, interneto ir dokumentų valdymo sistemomis;
5.3. taisyklingai vartoti valstybinę kalbą žodžiu ir raštu;
6. Personalo, administravimo skyriaus vedėjas turi žinoti ir išmanyti:

6.1. Lietuvos Respublikos teisės aktus, reglamentuojančius biudžetinių įstaigų veiklą, darbo santykius, darbuotojų priėmimą į darbą, perkėlimą, darbo sutarties sąlygų keitimą ir nutraukimą, atostogas, darbo ir poilsio laiką bei kitus personalo administravimo klausimus;
6.2. mokyklos struktūrą, veiklos organizavimo principus, mokyklos nuostatus ir darbo tvarkos taisykles;

6.3. dokumentų rengimą, tvarkymą, apskaitą, saugojimą ir archyvavimą reglamentuojančius teisės aktus;
6.4. asmens duomenų apsaugos, informacijos saugumo ir konfidencialumo reikalavimus;
6.5.  mokyklos veiklą reglamentuojančius teisės aktus ir kitus norminius dokumentus pagal savo kompetenciją;

6.6.  personalo dokumentų rengimo, registravimo, tvarkymo, apskaitos ir saugojimo tvarką;

6.7.  darbuotojų asmens bylų sudarymo, tvarkymo ir saugojimo reikalavimus;

6.8.  dokumentų valdymo organizavimo principus, dokumentacijos plano sudarymo ir įgyvendinimo, bylų formavimo bei dokumentų perdavimo saugoti reikalavimus;
6.9. dokumentų saugojimo terminų nustatymo, dokumentų vertės ekspertizės ir dokumentų naikinimo tvarką;
6.10.  pagrindinius informacinių sistemų, naudojamų personalo administravimo ir dokumentų valdymo funkcijoms vykdyti, veikimo principus; 
6.11. informacijos kaupimo, sisteminimo, analizavimo ir apibendrinimo metodus;
6.12. dalykinio bendravimo ir dokumentų rengimo principus;
6.13. darbuotojų saugos ir sveikatos, priešgaisrinės saugos, elektrosaugos bei kitus saugaus darbo reikalavimus.

7. Personalo, administravimo skyriaus vedėjas privalo vadovautis:

7.1. Lietuvos Respublikos įstatymais ir kitais teisės aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais teisės aktais, reglamentuojančiais biudžetinių įstaigų veiklą, darbo santykius, personalo administravimą, dokumentų valdymą, darbuotojų saugą ir sveikatą, asmens duomenų apsaugą bei kitus su pareigybės funkcijomis susijusius klausimus;

7.3.  mokyklos nuostatais;

7.4.  mokyklos darbo tvarkos taisyklėmis;

7.5. mokyklos direktoriaus įsakymais ir kitais mokyklos vidaus dokumentais;

7.6. darbo sutartimi;

7.7. šiuo pareigybės aprašymu.
8. Personalo, administravimo skyriaus vedėjas turi gebėti:
8.1. savarankiškai planuoti, organizuoti ir prioritetizuoti savo darbą;
8.2. savarankiškai spręsti iškilusias problemas ir priimti sprendimus pagal savo kompetenciją ir prireikus teikti mokyklos direktoriui pasiūlymus;
8.3. kaupti, sisteminti, analizuoti ir apibendrinti informaciją, rengti išvadas bei pasiūlymus;
8.4. rengti aiškius, taisyklingus ir teisės aktų reikalavimus atitinkančius dokumentus;
8.5. sklandžiai ir dalykiškai bendrauti žodžiu ir raštu;
8.6. bendradarbiauti su mokyklos darbuotojais, valstybės ir savivaldybės institucijomis, įstaigomis, įmonėmis bei kitais asmenimis;
8.7. dirbti savarankiškai, atsakingai ir laikytis nustatytų terminų.

9. Personalo, administravimo skyriaus vedėjas turi būti pareigingas, atsakingas, sąžiningas, iniciatyvus, organizuotas, gebantis savarankiškai ir operatyviai spręsti problemas, laikytis profesinės etikos, konfidencialumo ir nešališkumo principų.
III. SKYRIUS

ŠIAS PAREIGAS EINANČIO DARBUOTOJO FUNKCIJOS

10. Personalo, administravimo skyriaus vedėjas, vykdydamas savo funkcijas ir laikydamasis teisėtumo, konfidencialumo, asmens duomenų apsaugos bei profesinės etikos reikalavimų:
10.1. rengiant dokumentus, vadovaujasi dokumentų rengimą, tvarkymą ir apskaitą reglamentuojančiais teisės aktais ir užtikrina, kad jų laikytųsi įstaigos darbuotojai; 

10.2. organizuoja ir koordinuoja personalo administravimo bei dokumentų valdymo procesus pagal savo kompetenciją;
10.3. pagal kompetenciją rengia, tvarko ir administruoja darbuotojų priėmimo, perkėlimo, darbo sąlygų keitimo, atostogų, darbo laiko, darbo sutarties pakeitimo ir nutraukimo dokumentus;
10.4. rengia darbuotojų darbo sutarčių, susitarimų, prašymų, įsakymų ir kitų personalo dokumentų projektus;
10.5. administruoja darbuotojų darbo sutartis ir kitus su darbo santykiais susijusius dokumentus;
10.6. tvarko darbuotojų asmens bylas, užtikrina jų tinkamą apskaitą, sisteminimą ir saugojimą teisės aktų nustatyta tvarka;
10.7. pagal kompetenciją rengia ir teikia informaciją bei dokumentus Valstybinio socialinio draudimo fondo valdybai ir kitoms valstybės ar savivaldybės institucijoms;
10.8. pagal kompetenciją tvarko ir atnaujina personalo duomenis informacinėse sistemose;
10.9. administruoja ir kontroliuoja darbuotojų atostogų apskaitos dokumentus;
10.10. pagal kompetenciją rengia dokumentus, susijusius su darbuotojų darbo ir poilsio laiku;
10.11. rengia pažymas, pranešimus, raštus ir kitus dokumentus personalo bei administravimo klausimais;
10.12. pagal kompetenciją teikia darbuotojams informaciją personalo administravimo ir darbo santykių klausimais;
10.13. stebi teisės aktų, reglamentuojančių personalo administravimą, darbo santykius ir dokumentų valdymą, pakeitimus ir apie reikšmingus pakeitimus informuoja mokyklos direktorių;
10.14. teikia mokyklos direktoriui pasiūlymus dėl personalo administravimo ir dokumentų valdymo procesų tobulinimo;
10.15. organizuoja mokyklos dokumentų rengimą, registravimą, tvarkymą, apskaitą, sisteminimą ir saugojimą pagal kompetenciją;
10.16. priima, registruoja, sistemina ir perduoda gaunamus dokumentus bei informaciją mokyklos direktoriui ir atsakingiems darbuotojams;
10.17. registruoja siunčiamus dokumentus ir užtikrina jų perdavimą adresatams;
10.18. užtikrina tinkamą dokumentų, gaunamų elektroniniu paštu, dokumentų valdymo sistemomis ir kitais kanalais, administravimą;
10.19. pagal kompetenciją rengia mokyklos direktoriaus įsakymų, raštų, pažymų, protokolų ir kitų dokumentų projektus. Derina juos su įstaigos direktoriumi ir administracijos atstovais;
10.20. tikrina rengiamų dokumentų atitiktį dokumentų rengimo, tvarkymo ir apskaitos reikalavimams;
10.21. organizuoja ir tvarko mokyklos dokumentų bylas pagal dokumentacijos planą;
10.22. užtikrina tinkamą mokyklos dokumentų parengimą saugojimui ir perdavimą į archyvą;
10.23. tvarko archyve saugomų dokumentų apskaitą, pagal kompetenciją organizuoja dokumentų priėmimą, išdavimą, saugojimą ir naudojimą;
10.24. kontroliuoja dokumentų saugojimo terminus ir, jiems pasibaigus, organizuoja dokumentų vertės ekspertizę bei dokumentų naikinimo procedūras teisės aktų nustatyta tvarka;
10.25. rengia ir tvarko dokumentų naikinimo aktus, dokumentų apyrašus ir kitus su dokumentų saugojimu bei archyvavimu susijusius dokumentus;
10.26. tvarko archyvo patalpas, neįleidžia į jas pašalinių asmenų;

10.27. užtikrina tinkamą mokyklos dokumentų ir informacijos apsaugą;
10.28. priima ir perduoda informaciją telefonu, elektroniniu paštu ir kitomis ryšio priemonėmis;
10.29. pagal kompetenciją bendrauja su mokyklos darbuotojais, mokiniais, jų tėvais (globėjais, rūpintojais), valstybės ir savivaldybės institucijomis, įstaigomis, įmonėmis bei kitais asmenimis;
10.30. pagal kompetenciją teikia informaciją mokyklos veiklos administravimo klausimais;
10.31. administruoja mokyklos duomenų bazes ir informacines sistemas, susijusias su pareigybės funkcijų vykdymu;
10.32. užtikrina tvarkomų duomenų tikslumą, aktualumą ir konfidencialumą;
10.33. pagal kompetenciją pildo, tikrina, vizuoja ir registruoja pirminius dokumentus bei kitus mokyklos administravimo dokumentus;
10.34. pagal kompetenciją tikrina sąskaitas faktūras ir kitus apmokėjimo dokumentus, juos vizuoja ir perduoda Šiaulių apskaitos centrui;
10.35. bendradarbiauja su Šiaulių apskaitos centru ir kitais mokyklos veiklą administruojančiais subjektais, teikia ir gauna informaciją pagal savo kompetenciją;
10.36. pagal kompetenciją dalyvauja rengiant mokyklos vidaus teisės aktus, taisykles, tvarkas, aprašus ir kitus dokumentus;
10.37. pagal kompetenciją informuoja mokyklos direktorių apie gautą svarbią informaciją, dokumentus ir nustatytus neatitikimus;
10.38. užtikrina konfidencialios informacijos ir asmens duomenų apsaugą, laikosi asmens duomenų apsaugą, informacijos saugumą ir konfidencialumą reglamentuojančių teisės aktų;
10.39. laikosi darbuotojų saugos ir sveikatos, priešgaisrinės saugos, elektrosaugos, darbo tvarkos taisyklių, darbuotojų darbo ir poilsio režimo ir kitų teisės aktų reikalavimų;
10.40. teikia pagalbą mokiniams, turintiems didelių ar labai didelių specialiųjų ugdymosi poreikių;

10.41. puoselėja emociškai saugią, pagarbią ir bendradarbiavimu grindžiamą aplinką mokykloje;
10.42. nesant mokyklos direktoriui, direktoriaus įsakymu ar kitu teisės aktu nustatyta tvarka vykdo jam pavestas funkcijas;
10.43. vykdo kitus teisės aktų nustatytus ir mokyklos direktoriaus pavestus su pareigybės funkcijomis susijusius nenuolatinio pobūdžio pavedimus.
________________________________
Susipažinau

___________________________

(Parašas)

___________________________

(Vardas ir pavardė)

___________________________

(Data)

